
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 154 

10 Ιουλίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

191. Τροποποίηση των διατάξεων του Π.Δ. 381/1989 
«Οργανισμός του Υπουργείου Βιομηχανίας, 
Ενέργειας και Τεχνολογίας» (ΦΕΚ Α’ 168) — 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Παραχώρηση, κατά κυριότητα και με τίμημα, του ΑΒΚ 
1868 δημοσίου κτήματος περιοχής Δήμου Αργυ- 
ρούπολης, (αρμοδιότητας Κτηματικής Υπηρε¬ 
σίας Πειραιά), στο Ίδρυμα Κοινωνικών Ασφαλί¬ 
σεων (Ι.Κ.Α.), με απολειστικό σκοπό την ανέ¬ 
γερση κτιρίου για τη στέγαση των υπηρεσιών του 
Ι.Κ.Α. περιοχής Αργυρούπολης . 2 

Χαρακτηρισμός ως αγόνων, κυρίων ακτοπλοϊκών, ταχυ¬ 
δρομικών και τουριστικών γραμμών αρμοδιότη¬ 
τας Υπουργείου Αιγαίου και έγκριση μίσθωσης 
των γραμμών αυτών για το χρονικό διάστημα από 


1.5.1996 έως 30.4.2001 . 3 

Συμπλήρωση της αριθμ. 75/4.4.1996 Π.Υ.Σ. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 191 
Τροποποίηση των διατάξεων του Π.Δ. 381/1989 «Οργανι¬ 
σμός του Υπουργείου Βιομηχανίας, Ενέργειας και Τε¬ 
χνολογίας» (ΦΕΚ Α' 168). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 5 του άρθρου 24 και του άρθρου 
29Α του Ν. 1558/1985 (ΦΕΚ 137Α') «Κυβέρνηση και Κυ¬ 
βερνητικά Όργανα» το οποίο προστέθηκε στο νόμο αυτό 
με το άρθρο 27 του Ν. 2081/1992 (ΦΕΚ 154 Α'). 

β. Της παραγράφου 15 του άρθρου 36 του Ν. 2190/ 
1994 «Σύσταση ανεξάρτητης αρχής για την επιλογή προ¬ 
σωπικού και ρύθμιση θεμάτων διοίκησης» (ΦΕΚ 28Α'). 

2. Την αριθ. 13/1996 απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Απο¬ 
κέντρωσης «Καθορισμός αρμοδιοτήτων του Υφυπουργού 
Εσωτερικών, Δημόσιας Διοίκησης και Αποκέντρωσης, Γε- 
ωργίου Μωραίτη» (ΦΕΚ 137 Β'). 


3. Το γεγονός ότι από τις προτεινόμενες διατάξεις προ- 
καλείται ετήσια δαπάνη ποσού δρχ. 224.000 που θα καλυ¬ 
φθεί από τις πιστώσεις του προϋπολογισμού του Υπουρ¬ 
γείου Ανάπτυξης και συγκεκριμένα από τους ΚΑΕ της κα¬ 
τηγορίας 0.200. 

4. Την υπ’ αριθ. 192/1996 γνωμοδότηση του Συμβου¬ 
λίου της Επικράτειας μετά από πρόταση των Υπουργών 
Οικονομικών και Ανάπτυξης και του Υφυπουργού Δημό¬ 
σιας Διοίκησης και Αποκέντρωσης, αποφασίζουμε: 

Άρθρο 1 

Στο Υπουργείο Ανάπτυξης συνιστώνται τα ακόλουθα 
Αυτοτελή Τμήματα: 

α. Αυτοτελές Τμήμα Διαχείρισης Προγραμμάτων της 
Ευρωπαϊκής Ένωσης. 

β. Αυτοτελές Τμήμα Διαχείρισης Ειδικών Λογαρια¬ 
σμών. 

Άρθρο 2 

Στο τέλος της παραγράφου 1 του άρθρου 1 του Π.Δ. 
381/1989 προστίθενται ο περιπτώσεις (κ) και (κα) που 
έχουν ως εξής: 

(κ) Αυτοτελές Τμήμα Διαχείρισης Προγραμμάτων της 
Ευρωπαϊκής Ένωσης. 

(κα) Αυτοτελές Τμήμα Διαχείρισης Ειδικών Λογαρια¬ 
σμών. 

Άρθρο 3 

Αυτοτελές Τμήμα Διαχείρισης Προγραμμάτων της 
Ευρωπαϊκής Ένωσης 

Αρμοδιότητες 

Το Αυτοτελές Τμήμα Διαχείρισης Προγραμμάτων της 
Ευρωπαϊκής Ένωσης ασκεί τις αρμοδιότητες που ανάγο¬ 
νται στα ακόλουθα θέματα: 

α. Συντονίζει σε επίπεδο διοίκησης και εξασφαλίζει 
τους απαραίτητους όρους και προϋποθέσεις του ΚΠΣ. 

β. Διαμορφώνει προτάσεις για την υλοποίηση του ΚΠΣ 
και για διαρθρωτικές παρεμβάσεις κατά την εφαρμογή 
του. 

γ. Παρακολουθεί την υλοποίηση όλων των προγραμμά¬ 
των από λειτουργική, οικονομική και διοικητική άποψη. 

δ. Εισηγείται και συντονίζει τις διαδικασίες σχεδιασμού 
εξειδίκευσης προκήρυξης και αξιολόγησης των προτά¬ 
σεων για έργα που υποβάλλονται στο πλαίσιο των διαρ¬ 
θρωτικών προγραμμάτων. 

ε. Καταρτίζει τις υπουργικές αποφάσεις και τις αντί¬ 
στοιχες συμβάσεις ανάθεσης των προς ένταξη έργων κα- 

θώς και τις αποφάσεις συγκρότησης συμβουλίων, επιτρο¬ 
πών και ομάδων εργασίας σχετικών με τις αρμοδιότητες 
του τμήματος και τις κοινοποιεί στη Δ/νση Οργάνωσης. 

στ. Παρακολουθεί τη φυσική και οικονομική πρόοδο 
όλων των προγραμμάτων και εισηγείται σχετικά μέτρα και 
διαδικασίες. 

ζ. Φροντίζει για τη σύνταξη χρηματοδοτικών πινάκων και 
εκθέσεων προόδου όλων των προγραμμάτων καθώς και 
για την κατάρτιση των σχετικών δεικτών παρακολούθη- 
σης. 

η. Συνεργάζεται με τις αρμόδιες υπηρεσίες του ΥΠΕΘΟ 
και της Ευρωπαϊκής Ένωσης για την ταχύτερη και αρτιό¬ 
τερη εκτέλεση και αξιολόγηση των προγραμμάτων και 
υποστηρίζει τη λειτουργία των Επιτροπών Παρακολούθη¬ 
σης των Προγραμμάτων. 

θ. Ασκεί οποιαδήποτε άλλη σχετική αρμοδιότητα ανατε¬ 
θεί στο τμήμα μετά από απόφαση της Υπουργού Ανάπτυ¬ 
ξης· 

Άρθρο 4 

Αυτοτελές Τμήμα Διαχείρισης Ειδικών Λογαριασμών 
Αρμοδιότητες 

Το Αυτοτελές Τμήμα Διαχείρισης Ειδικών Λογαριασμών 
ασκεί τις αρμοδιότητες που ανάγονται στα ακόλουθα θέ¬ 
ματα: 

Συνεργάζεται με τις αρμόδιες υπηρεσίες του ΥΠΕΘΟ 
και της Επιτροπής της Ευρωπαϊκής Ένωσης για την 
έγκαιρη εκταμίευση των λογαριασμών από τις πηγές τους. 

Καταρτίζει τις απαραίτητες αποφάσεις και διοικητικές 
πράξεις για την υλοποίηση των διαδικασιών εκταμίευ- 

σης· 

Μεριμνά για τη σύσταση και τη λειτουργία των Γραμμα- 
τειών των Ειδικών Λογαριασμών, κατευθύνει και επο¬ 
πτεύει τη λειτουργία τους. 

Άρθρο 5 
Προϊστάμενοι 

1. Προϊστάμενος του Αυτοτελούς Τμήματος Διαχείρι¬ 
σης Κοινοτικών Προγραμμάτων τοποθετείται σύμφωνα με 
τις διατάξεις του άρθρου 36 του Ν. 2190/1994, υπάλλη¬ 
λος των κλάδων ΠΕΙ Μηχανικών, ή ΠΕ3 Χημικών - Γεωλό- 
γων, ή ΠΕ5 Γεωπόνων - Δασολόγων ή ΠΕ6 Διοικητικών - 
Οικονομικών. 

2. Προϊστάμενος του Αυτοτελούς Τμήματος Διαχείρι¬ 
σης Ειδικών Λογαριασμών τοποθετείται σύμφωνα με τις 
διατάξεις του άρθρου 36 του Ν. 2190/1994 υπάλληλος 
του κλάδου ΠΕ6 Διοικητικών - Οικονομικών. 

Άρθρο 6 
Έναρξη ισχύος 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στην Υπουργό Ανάπτυξης ανατίθεται η δημοσίευση και 
εκτέλεση του παρόντος διατάγματα. 

Αθήνα, 4 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Γ. Μ ΩΡ ΑΪΤΗΣ ΑΛΕΞ. ΠΑΠΑΔΟΠΟΥΛΟΣ 

ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 


ΠΡΑΞΕΙΣ ΥΠΟΥ ΡΓΙΚΟΥ ΣΥ ΜΒΟΥΛΙΟΥ 

(2) 

Πράξη 241 της 17 Ιουνίου 1996 
Παραχώρηση, κατά κυριότητα και με τίμημα, του ΑΒΚ 
1868 δημοσίου κτήματος περιοχής Δήμου Αργυρούπο- 
λης, (αρμοδιότητας Κτηματικής Υπηρεσίας Πειραιά), 
στο Ίδρυμα Κοινωνικών Ασφαλίσεων (Ι.Κ.Α.), με απο- 
λειστικό σκοπό την ανέγερση κτιρίου για τη στέγαση 
των υπηρεσιών του Ι.Κ.Α. περιοχής Αργυρούπολης. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 5 του Α.Ν. 1331/1949 
«Περί παραχωρήσεως ακινήτων τινών του Δημοσίου και 
περί τροποποιήσεως διατάξεών τινων της νομοθεσίας 
περί δημοσίων κτημάτων» (ΦΕΚ 330 τ.Α'). 

β. Την αριθμ. 415/1964 γνωμοδότηση της Ολομέλειας 
του Νομικού Συμβουλίου του Κράτους, σύμφωνα με την 
οποία οι διατάξεις του άρθρου 5 του Α.Ν. 1331/1949, 
εφαρμόζονται και στα Νομικά Πρόσωπα Δημοσίου Δικαίου 
που επιδιώκουν σκοπούς κοινής ωφέλειας. 

γ. Την αριθμ. 1052910/3420/Α0010/31.5.1996 εισή¬ 
γηση του Υφυπουργού Οικονομικών, Γεωργίου Δρυ, για 
παραχώρηση στο Ίδρυμα Κοινωνικών Ασφαλίσεων 
(Ι.Κ.Α.), κατά κυριότητα και με τίμημα 101.189.520 δραχ¬ 
μών, το οποίο θα καταβληθεί δια συμψηφισμού χρεών του 
Δημοσίου προς το Ι.Κ.Α., του Α.Β.Κ. 1868 δημοσίου κτή¬ 
ματος περιοχής Δήμου Αργυρούπολης, (αρμοδιότητας 
Κτηματικής Υπηρεσίας Πειραιά), εμβαδού 1422 τ.μ., με 
αποκλειστικό σκοπό την ανέγερση κτιρίου για τη στέγαση 
των υπηρεσιών του Ι.Κ.Α. περιοχής Αργυρούπολης. 
δ. Τα στοιχεία του σχετικού φακέλου, αποφασίζει: 
Εγκρίνει την παραχώρηση στο Ίδρυμα Κοινωνικών 
Ασφαλίσεων (Ι.Κ.Α.), κατά κυριότητα και με τίμημα εκατόν 
ενός εκατομμυρίου εκατόν ογδόντα εννέα χιλιάδων πε- 
ντακοσίων είκοσι (101.189.520) δραχμών, το οποίο θα 
καταβληθεί δια συμψηφισμού χρεών του Δημοσίου προς 
το Ι.Κ.Α., του ΑΒΚ 1868 δημοσίου κτήματος περιοχής Δή¬ 
μου Αργυρούπολης (αρμοδιότητας Κτηματικής Υπηρεσίας 
Πειραιά), εμβαδού 1.422 τ.μ., όπως αυτό εμφανίζεται υπό 
τα στοιχεία ΕΖΗΘΙΚΛ, στο απόσπασμα Τοπογραφικού 
Διαγράμματος που θεωρήθηκε στις 16.1.1996 από τον 
Προϊστάμενο του Τεχνικού Τμήματος της Κτηματικής 
Υπηρεσίας Πειραιά Χαράλαμπο Ζέλιο, με αποκλειστικό 
σκοπό την ανέγερση κτιρίου για τη στέγαση των υπηρε¬ 
σιών του Ι.Κ.Α. περιοχής Αργυρούπολης. 

Η παραχώρηση γίνεται με τους εξής όρους: 
α. Την πραγματοποίηση του παραπάνω σκοπού εντός 
πενταετίας (δετίας) από την έκδοση του σχετικού παρα¬ 
χωρητηρίου. 

β. Τη μη μεταβίβαση σε τρίτους του πιο πάνω ακινήτου, 
άλλως η σχετική πράξη παραχώρησης ανακαλείται αυτοδί¬ 
καια και η κυριότητα του ακινήτου επανέρχεται στο Δημό¬ 
σιο. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η πράξη να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος Τα Μέλη 

Ακριβές Αντίγραφο 

Ο Γεν. Γραμματέας του Υπουργικού Συμβουλίου 
ΑΝΑΣΤΑΣΙΟΣ Χ.ΜΑΝΤΕΛΗΣ 

(3) 

Πράξη 242 της 17 Ιουνίου 1996 
Χαρακτηρισμός ως αγόνων, κυρίων ακτοπλοϊκών, ταχυ¬ 
δρομικών και τουριστικών γραμμών αρμοδιότητας 
Υπουργείου Αιγαίου και έγκριση μίσθωσης των γραμ¬ 
μών αυτών για το χρονικό διάστημα από 1.5.1996 έως 
30.4.2001. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις των άρθρων 176 και 177 του Ν.Δ. 187/ 
1973 «Περί Κώδικος Δημοσίου Ναυτικού Δικαίου» (ΦΕΚ 
261 /τ.Α73.10.1973), όπως ισχύει σήμερα σε συνδυασμό 
με το άρθρο 2 παρ. 3 εδάφιο ια του Π.Δ. 1/86 (ΦΕΚ 1 τ.Α'/ 
15.1.1986) «Καθορισμός αρμοδιοτήτων Υπουργείου Αι¬ 
γαίου» όπως τροποποιήθηκαν με το μόνο άρθρο του Π.Δ. 
294/86 (ΦΕΚ 130 τ.Α'/25.8.1986) «Επανακαθορισμός 
των αρμοδιοτήτων των Υπουργείων Αιγαίου και Εμπορικής 
Ναυτιλίας». 

β. Την αριθ. 4/23.5.1996 εισήγηση της Γνωμοδοτικής 
Επιτροπής Ακτοπλοϊκών Συγκοινωνιών (ΓΕΑΣ/ΥΕΝ). 

γ. Την αριθμ. ΔΠΑ/Φ.101.22/3414/5.6.1996 εισήγηση 
του Υπουργού Αιγαίου, αποφασίζει: 

I. Χαρακτηρίζει ως άγονες, τις αναφερόμενες στους πα- 
ρατιθεμένους πίνακες κύριες ακτοπλοϊκές, ταχυδρομικές 
και τουριστικές γραμμές. 

II. Εγκρίνει τη μίσθωση, μετά από δημόσιο μειδοτικό 
διαγωνισμό, των αγόνων αυτών γραμμών από 1.5.1996 
έως 30.4.2001 και εξουσιοδοτεί τον Υπουργό Αιγαίου να 
προβεί στη σύναψη των συμβάσεων μίσθωσης. 

ΠΙΝΑΚΑΣ ΚΥΡΙΩΝ ΑΓΟΝΩΝ ΑΚΤΟΠΛΟΪΚΩΝ 
ΓΡΑΜΜΩΝ 

1. ΓΡΑΜΜΗ ΜΕΓΑΛΩΝ ΝΗΣΩΝ ΑΝ. ΑΙΓΑΙΟΥ 
Ρόδος - Κως - Κάλυμνος - Λέρος - Πάτμος - Ικαρία - Σά¬ 
μος - Χίος - Μυτιλήνη - Λήμνος - Αλεξανδρούπολη - ή Κα¬ 
βάλα και επιστροφή με τις ίδιες προσεγγίσεις μία (1) φορά 
την εβδομάδα. 

2. ΓΡΑΜΜΗ ΤΟΠΙΚΟΥ ΣΥΜΠΛΕΓΜΑΤΟΣ ΔΩΔΕΚΑ¬ 
ΝΗΣΟΥ - Α' ΔΙΑΔΡΟΜΗ 

α) Ρόδος - Καστελλόριζο και επιστροφή έως τρεις (3) 
φορές την εβδομάδα. 

β) Ρόδος - Χάλκη - Διαφάνι - Κάρπαθος - Κάσος - Ση- 
τεία και επιστροφή με τις ίδιες προσεγγίσεις έως τρεις (3) 
φορές την εβδομάδα. 

3. ΓΡΑΜΜΗ ΤΟΠΙΚΟΥ ΣΥΜΠΛΕΓΜΑΤΟΣ ΔΩΔΕΚΑ¬ 
ΝΗΣΟΥ Β' ΔΙΑΔΡΟΜΗ 

α) Ρόδος - Σύμη - Τήλος - Νίσυρος - Κως - Κάλυμνος και 
επιστροφή με τις ίδιες προσεγγίσεις έως δύο (2) φορές 
την εβδομάδα. 

β) Ρόδος - Σύμη - Τήλος - Νίσυρος - Κως - Κάλυμνος - 
Λέρος - Λειψοί - Πάτμος - Αρκιοί - Αγαθονήσι - Αγ. Κήρυ- 
κος - Φούρνοι - Πύθαγόρειο και επιστροφή με τις ίδιες 
προσεγγίσεις έως δύο (2) φορές την εβδομάδα. 

4. ΓΡΑΜΜΗ ΣΥΡΟΥ ΑΝ. ΚΥΚΛΑΔΩΝ Α' 

Σύρος - Πάρος - Νάξος - Φολέγανδρος - Σίκινος - Ίος - 
Θήρα - Ανάφη και επιστροφή με τις ίδιες προσεγγίσεις 
έως δύο (2) φορές την εβδομάδα. 

5. ΓΡΑΜΜΗ ΣΥΡΟΥ ΑΝ. ΚΥΚΛΑΔΩΝ Β' 

Σύρος - Πάρος - Νάξος - Δονούσα - Αιγιάλη - Κατάπολα 
- Κουφονήσια - Σχοινούσα - Ηράκλειά - Νάξος - Πάρος - 
Σύρος έως δύο (2) φορές την εβδομάδα. 

6. ΓΡΑΜΜΗ ΧΙΟΥ - ΣΑΜΟΥ 

Χίος - Καρλόβασι - Βαθύ και επιστροφή με τις ίδιες προ¬ 
σεγγίσεις μία (1) ή δύο (2) φορές την εβδομάδα. 


7. ΓΡΑΜΜΗ ΧΙΟΥ - ΨΑΡΩΝ 

α) Χίος - Ψαρά και επιστροφή έως τρεις (3) φορές την 
εβδομάδα. 

β) Χίος - Ψαρά και επιστροφή για τη μεταφορά καυσί¬ 
μων και οχληρών φορτίων δύο (2) φορές το μήνα. 

8. ΓΡΑΜΜΗ ΧΙΟΥ - ΟΙΝΟΥΣΣΩΝ 

α) Χίος - Οινούσσες και επιστροφή έως τρεις (3) φορές 
την εβδομάδα. 

β) Χίος - Οινούσσες και επιστροφή δύο (2) φορές το 
μήνα για τη μεταφορά καυσίμων και οχληρών φορτίων. 

9. ΓΡΑΜΜΗ ΙΚΑΡΙΑΣ 

α) Φούρνοι - θύμαινα - Αγ. Κήρυκος και επιστροφή με 
τις ίδιες προσεγγίσεις τρεις (3) φορές την εβδομάδα. 

β) Καρκινάγρι - Μαγγανίτης - Αγ. Κήρυκος και επι¬ 
στροφή με τις ίδιες προσεγγίσεις τρεις (3) φορές την 
εβδομάδα. 

10. ΓΡΑΜΜΗ ΦΟΥΡΝΩΝ - ΚΑΡΛΟΒΑΣΙΟΥ 
Φούρνοι - θύμαινα - Χρυσομηλιά - Καρλόβασι και επι¬ 
στροφή με τις ίδιες προσεγγίσεις έως τρεις (3) φορές την 
εβδομάδα. 

11. ΓΡΑΜΜΗ ΣΑΜΟΥ - ΙΚΑΡΙΑΣ 

Πυθαγόρειο ή Βαθύ - Φούρνοι - Αγ. Κήρυκος και επι¬ 
στροφή με τις ίδιες προσεγγίσεις έως τρεις (3) φορές την 
εβδομάδα. 

12. ΓΡΑΜΜΗ ΤΟΠΙΚΗ ΔΥΤΙΚΩΝ ΚΥΚΛΑΔΩΝ 

α) Σύρος - Κύθνος - Κέα και επιστροφή με τις ίδιες προ¬ 
σεγγίσεις έως δύο (2) φορές την εβδομάδα. 

β) Σύρος - Σέριφος - Σίφνος - Κίμωλος - Μήλος και επι¬ 
στροφή έως δύο (2) φορές την εβδομάδα και με προσέγ¬ 
γιση στην Πάρο μετά τη Σέριφο κατά το δρομολόγιο της 
επιστροφής. 

13. ΓΡΑΜΜΗ ΣΑΜΟΥ 

Πυθαγόρειο - Αγαθονήσι - Αρκιοί - Λειψοί - Πάτμος - 
Λέρος και επιστροφή με τις ίδιες προσεγγίσεις έως τρεις 
(3) φορές την εβδομάδα και με προσέγγιση στο Φαρμακο- 
νήσι κάθε δεκαπέντε (15) ημέρες. 

14. ΓΡΑΜΜΗ ΤΟΠΙΚΗ ΔΩΔΕΚΑΝΗΣΟΥ 

α) Κως - Νίσυρος - Τήλος και επιστροφή με τις ίδιες 
προσεγγίσεις δύο (2) φορές την εβδομάδα. 

β) Διαφάνι Καρπάθου - Πλυμμήρι Ρόδου και επιστροφή 
έως δύο (2) φορές την εβδομάδα. 

γ) Κάλυμνος - Ψέριμος και επιστροφή έως δύο (2) φο¬ 
ρές την εβδομάδα. 

15. ΓΡΑΜΜΗ ΡΟΔΟΥ - ΚΑΡΠΑΘΟΥ 

Ρόδος - Κάρπαθος - Κάσος δύο (2) φορές το μήνα για 
την μεταφορά καυσίμων και οχληρών φορτίων. 

16. ΓΡΑΜΜΗ ΘΗΡΑΣ - ΑΝΑΦΗΣ 

Θήρα - Ανάφη και επιστροφή έως δύο (2) φορές την 
εβδομάδα. 

17. ΓΡΑΜΜΗ ΛΗΜΝΟΥ - ΑΛΕ-ΑΝΔΡΟΥΠΟΛΗΣ 
Λήμνος - Σαμοθράκη - Αλεξανδρούπολη και επιστροφή 

με τις ίδιες προσεγγίσεις έως δύο (2) φορές την εβδο¬ 
μάδα. 

18. ΓΡΑΜΜΗ ΑΓΙΟΥ ΕΥΣΤΡΑΤΙΟΥ - ΛΗΜΝΟΥ 
Άγιος Ευστράτιος - Μύρινα Λήμνου και επιστροφή έως 

τρεις (3) φορές την εβδομάδα. 

19. ΓΡΑΜΜΗ ΚΑΛΥΜΝΟΥ - ΑΣΤΥΠΑΛΑΙΑΣ 
Κάλυμνος - Αστυπάλαια και επιστροφή έως τρεις (3) 

φορές την εβδομάδα. 

20. ΓΡΑΜΜΗ ΣΥΡΟΥ - ΧΙΟΥ - ΜΥΤΙΛΗΝΗΣ 

Σύρος - Μύκονος - Μεστά - Μυτιλήνη και επιστροφή με 
τις ίδιες προσεγγίσεις μία (1) φορά την εβδομάδα. 

21. ΓΡΑΜΜΗ ΜΗΛΟΥ - ΚΡΗΤΗΣ 

Μήλος - Φολέγανδρος - Σίκινος - Θήρα - Ανάφη - Ηρά- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


κλειο ή Αγ. Νικόλαος και επιστροφή με τις ίδιες προσεγγί¬ 
σεις μία (1) φορά την εβδομάδα. 

ΠΙΝΑΚΑΣ ΑΓΟΝΩΝ ΤΑΧΥΔΡΟΜΙΚΩΝ ΓΡΑΜΜΩΝ 

1. ΓΡΑΜΜΗ ΛΗΜΝΟΥ - ΑΓ. ΕΥΣΤΡΑΤΙΟΥ 

Μύρινα Λήμνου - Αγ. Ευστράτιος και επιστροφή έως 
δύο (2) φορές την εβδομάδα. 

2. ΓΡΑΜΜΗ ΛΕΡΟΥ - ΦΑΡΜΑΚΟΝΗΣΙΟΥ 

α) Λέρος - Λειψοί - Αρκιοί - Αγαθονήσι - Φαρμακονήσι 
και επιστροφή με τις ίδιες προσεγγίσεις δύο (2) φορές την 
εβδομάδα. 

β) Λέρος - Λειψοί - Αρκιοί - Πάτμος και επιστροφή με τις 
ίδιες προσεγγίσεις μία (1) φορά την εβδομάδα. 

3. ΓΡΑΜΜΗ ΧΑΛΚΗΣ - ΚΑΜΕΙΡΟΥ 

Χάλκη - Κάμειρος και επιστροφή δύο (2) φορές την 
εβδομάδα. 

4. ΓΡΑΜΜΗ ΚΑΛΥΜΝΟΥ - ΨΕΡΙΜΟΥ 

Κάλυμνος - Ψέριμος και επιστροφή τρεις (3) φορές την 
εβδομάδα. 

5. ΓΡΑΜΜΗ ΝΙΣΥΡΟΥ - ΚΩ 

Νίσυρος - Κως και επιστροφή δύο (2) φορές την εβδο¬ 
μάδα. 

6. ΓΡΑΜΜΗ ΒΟΛΙΣΣΟΥ - ΨΑΡΩΝ 

Βολλισσός - Ψαρά και επιστροφή τρεις (3) φορές την 
εβδομάδα. 

7. ΓΡΑΜΜΗ ΝΑΞΟΥ - ΑΜΟΡΓΟΥ 

Νάξος - Ηράκλειά - Σχοινούσα - Κουφονήσια - Δο¬ 
νούσα- Αιγιάλη - Κατάπολα και επιστροφή με τις ίδιες 
προσεγγίσεις έως δύο (2) φορές την εβδομάδα. 

8. ΓΡΑΜΜΗ ΠΗΓΑΔΙΑ - ΚΑΡΠΑΘΟΣ - ΚΑΣΟΣ 

Πηγάδια - Κάρπαθος - Κάσος και επιστροφή με τις ίδιες 

προσεγγίσεις έως δύο (2) φορές την εβδομάδα. 

9. ΓΡΑΜΜΗ ΘΗΡΑΣ - ΘΗΡΑΣΙΑΣ 

Θήρα - θηρασία και επιστροφή δύο (2) φορές την εβδο¬ 
μάδα. 

10. ΓΡΑΜΜΗ ΘΗΡΑΣ - ΑΝΑΦΗΣ 

Θήρα - ανάφη και επιστροφή δύο (2) φορές την εβδο¬ 
μάδα. 

11. ΓΡΑΜΜΗ ΑΙΓΙΑΛΗΣ (ΑΜΟΡΓΟΥ) - Ν. ΚΙΝΑΡΟΣ 

Αιγιάλη Αμοργού - Νήσος Κίναρος και επιστροφή μία (1) 

φορά την εβδομάδα. 

ΠΙΝΑΚΑΣ ΑΓΟΝΩΝ ΤΟΥΡΙΣΤΙΚΩΝ ΓΡΑΜΜΩΝ 

ΓΡΑΜΜΗ ΜΥΚΟΝΟΥ - ΔΗΛΟΥ 

Μύκονος - Δήλος και επιστροφή μέχρι δύο (2) φορές 
την ημέρα (ο συνολικός αριθμός των δρομολογίων την 
εβδομάδα δεν θα υπερβαίνει τα οκτώ (8) πλήρη ταξίδια). 

Η ισχύς αυτής της πράξης αρχίζει από τη δημοσίευσή 
της οτην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα Μέλη 

Ακριβές αντίγραφο 

Ο Γεν. Γραμματέας του Υπουργικού Συμβουλίου 
ΑΝΑΣΤΑΣΙΟΣ X. ΜΑΝΤΕΛΗΣ 


(4) 

Πράξη 244 της 17 Ιουνίου 1996 
Συμπλήρωση της αριθμ. 75/4.4.1996 Π.Υ.Σ. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις της από 28.7.1978 Πράξεως Νομοθετι¬ 
κού Περιεχομένου «Περί αποκαταστάσεως ζημιών εκ των 
σεισμών 1978 εις περιοχήν Βορ. Ελλάδος και ρυθμίσεως 
συναφών θεμάτων», όπως αυτή κυρώθηκε, τροποποιή¬ 
θηκε και συμπληρώθηκε με τους Νόμους 867/1979, 
1048/1980, 1133/1981 και 1190/1981. 

2. Τις διατάξεις του άρθρου πέμπτου του Ν. 1190/1981 
«Περί κυρώσεως της από 26.3.1981 Πράξεως Νομοθετι¬ 
κού Περιεχομένου του Προέδρου της Δημοκρατίας “Περί 
αποκαταστάσεως ζημιών εκ των σεισμών 1981 ” και ρυθμί¬ 
σεως ετέρων συναφών θεμάτων». 

3. Τις διατάξεις της παρ. 3 του άρθρου 1 του Ν. 1283/ 
1982 «Για τις προθεσμίες υποβολής αιτήσεων δανειοδό¬ 
τησης των σεισμοπλήκτων και τη ρύθμιση άλλων θεμά¬ 
των» (ΦΕΚ 114 τ.Α /1982). 

4. Την αριθμ. 75/4.4.1996 πράξη του «Αποκατάσταση 
των ζημιών πού προκλήθηκαν από το σεισμό της 13ης 
Μαίου 1995 σε περιοχές των Νομών Τρικάλων, Καστο¬ 
ριάς, Φλώρινας, Ημαθίας και Λάρισας, της 15ης Ιουνίου 
1995 σε περιοχές των Νομών Αχαΐας, Φωκίδας και Βοιω¬ 
τίας, παράταση προθεσμίας υποβολής αιτήσεων για τα 
διατηρητέα ή παραδοσιακά κτίρια του Νομού Αχαΐας, που 
επλήγησαν από τους σεισμούς του 1993 και των μεταφε- 
ρομένων Κοινοτήτων Κρυόβρυσης, Αγ. Μαρίνας, Λάκκας 
και Αμπελιών Νομού Θεσπρωτίας που επλήγησαν από το 
σεισμό του 1979 και χορήγηση δανείων για τους κατολι- 
σθαίνοντες οικισμούς Παντάνασσας και Ατσιπάδων Νομού 
Ρεθύμνης» (ΦΕΚ 65 τ.Α'/11.4.1996). 

5. Την αριθμ. Δ17α/60/1/Φ.Ν. 392/5.6.1996 εισήγηση 
του Υφυπουργού Περιβάλλοντος, Χωροταξίας και Δημο¬ 
σίων Έργων, Εμμανουήλ Λουκάκη, αποφασίζει: 

Συμπληρώνει την παρ. 5 της αριθμ. 75/4.4.1996 Π.Υ.Σ. 
ως εξής: 

«Το έργο της αποκατάστασης των κατολισθαινόντων οι¬ 
κισμών Παντάνασσας στη θέση Άγιο Πνεύμα της Κοινότη¬ 
τας Παντάνασσας Νομού Ρεθύμνης και Ατσιπάδων στη 
θέση Μπαλέ Νομού Ρεθύμνης, ανατίθεται στην Υ.Α.Σ. με 
τη δυνατότητα λειτουργίας γραφείου στη Νομαρχιακή Αυ¬ 
τοδιοίκηση Ρεθύμνης. 

Ορίζεται εξάμηνη προθεσμία από τη δημοσίευση της 
ανωτέρω Πράξης (11.4.1996) για την υποβολή αιτήσεων 
από τους δικαιούχους για τη δανειοδότησή τους. 

Η παραπάνω προθεσμία μπορεί να παραταθεί με από¬ 
φαση του Υφυπουργού ΠΕ.ΧΩ.Δ.Ε. και για χρονικό διά¬ 
στημα τριών (3) εξαμήνων ακόμη». 

Κατά τα λοιπά η αριθ. 75/4.4.96 Π.Υ.Σ. ισχύει ως έχει. 

Η ισχύς αυτής της πράξης αρχίζει από τη δημοσίευσή 
της οτην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα Μέλη 

Ακριβές αντίγραφο 

Ο Γεν. Γραμματέας του Υπουργικού Συμβουλίου 
ΑΝΑΣΤΑΣΙΟΣ X. ΜΑΝΤΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



